《八月三十日小园桂香清甚招同僚吟赏忆刘判官叶令君》
金朝·李龏

日出理簿书，夜常秉烛归。不知花开谢，间关园鸟啼。

朅来巾峰下，三度著秋衣。丹桂立西风，明年开向谁。

俗吏痴已甚，骚人貌难追。坐中金兰契，萧爽芙蓉姿。

酒漓饮不醉，取欢在琴诗。村落有贫民，拦道诉寒饥。

官涂一笑过，念此令人悲。贤哉二大夫，露宿东西溪。

作者简介：宋平江府吴江人，字和父，一字仲甫，号雪林。不乐仕进，居于吴兴三汇之交，年登耄期。效元白歌诗，有《剪绡集》等。